

Открит урок по литература

Тема - „На Кирил и Методий“ – Асен Разцветников, проведен на 14.05.2020г. в Teams в екип „Български език и литература“, с времетраене 20 мин.

Работни материали: Презентация, учебна тетрадка, ел. учебник

**Участници -** ученици от 3 Б клас

Присъствали педагогически специалисти:

1. Людмила Дерменджиева - директор в Първо ОУ „Св. Св. Кирил Методий“
2. Магдалена Цветкова - зам. директор в Първо ОУ „Св. Св. Кирил Методий“
3. Петрана Пицева - учител в ЦДО

**Цели:**

**Образователни:**

• Да се усъвършенства умението за възприемане и интерпретация на стихотворение.

• Да се усъвършенства четивната техника.

**Възпитателни**:

- патриотично възпитание;

- преклонение пред делото на двамата братя, станало основа за съществуването на българския народ и държава;

- гордост от славното минало;

- национално самочувствие, за принадлежност към велик и славен народ;

**Компетентности като очаквани резултати:**

• Илюстрира с примери от текста отговора си на въпрос по съдържанието на произведението.

• Изразява емоционално-оценъчно отношение към произведението.

• Доказва, че разбира смисъла на прочетеното чрез изразителен прочит.

• Разпознава синонимите като близки по значение думи.

• Чете с разбиране и изразително изучаваните произведения.

• Използва факти и идеи от нехудожествен текст при отговор на поставен въпрос.

**І Проверка на домашната работа:** Поставена бе задача учениците да проучат кои са официалните азбуки в Европейския съюз

**ІІ Ход на урока:** Урокът е част от цикъл уроци, посветени на българската азбука и българския език.

Започва с беседа за ролята на писмеността в живота на хората: *За* *какво са нужни буквите? Как* *ли са общували писмено хората преди* *много векове, когато още не е имало букви?*

Учениците четат познавателния текст в читанката: *Как са изглеждали първите* *писмености? Как наричаме писмеността на древните египтяни? А как пишели* *други древни народи?*

Началото на урока включва беседа за предстоящия празник на славянската азбука. След първоначалното възприемане на стихотворението се изяснява значението на непознатите думи и учениците се насочват към основното чувство в произведението: *На* *кого е посветено това стихотворение?*

*Как поетът нарича братята Кирил и Методий? Защо?* (задача 1 от учебнататетрадка)

*В какво значение е употребена думата „светец“ в стихотворението?* (задача 2 от учебната тетрадка)

*Обяснение значението на думата „слава“ с подходящи синоними.* (задача 3 отучебната тетрадка) *Защо славим делото на Кирил и Методий?* (задача 4 от учебната тетрадка)

Учениците се насочват към изразителен прочит на стихотворението – *Какво настроение създава стихотворението?*

Учениците се запознават с нехудожествения текст в читанката и изпълняват задача 5 от учебната тетрадка.

**ІІІ Поставя се задача за самоподготовка** *да научат* *стихотворението наизуст.*

Своята признателност за безсмъртното им дело на двамата братя учениците от 3Б клас отдадоха заслужена почит чрез рецитал, проведен онлайн, с който поздравиха своите съученици, учители и всички просветители.